Д О К Л А Д

ЗА ОСЪЩЕСТВЕНИТЕ ЧИТАЛИЩНИ ДЕЙНОСТТИ

ОТ НЧ“ПРОБУДА 1928“ с.КОНСТАНТИНОВО

ПРЕЗ 2023 ГОДИНА

 В живота на всеки народ, на всяко населено място има събития, които трайно оставят в паметта на поколенията. В село Констатиново подобно събитие е основаването на Народно читалище “Пробуда 1928“от учителя Петър Димов, което е оцеляло и до днес. Целта на читалището е да задоволява потребностите на хората от селото свързани с развитие и обогатяване на обичаите и традициите на българския народ, възпитание и утвърждаване на националното самосъзнание. За да постигне тази цел нашето читалище извършва основни дейности като: уреждане и поддържане на библиотека и читалня, развитие и обогатяване на любителското творчество, организиране на тържества и чествания на празници от народния календар, събиране и разпространяване на знания за родния край, организиране на кътове в читалището и други събития.

 Културното средище на едно село е именно читалището, което събира стари и млади за честване на бележити дати и годишнини, да прочетат книга, да разгледат вестници и списания или просто на раздумка.

БИБЛИОТЕЧНА ДЕЙНОСТ

 Дейността на библиотеката се определя от наличния библиотечен фонд, който трябва да се обогатява всяка година съобразно възможностите на читалището. В библиотеката се събират, обработват, съхраняват и предоставят за обществено ползване библиотечни и информационни услуги на населението.

 1.Уреждане и поддържане на библиотека.

 Библиотеката ни е в добро състояние, добре подредена и достъпна за читателите. Книжния фонд е в добро състояние.

* 2 -

 2.Библиотеката разполага с около 4100 библиотечни единици предоставени на свободен достъп на читателите.

 3. Общо регистрирани читатели – 38

 4.Набавени библиотечни издания - 10 броя книги.

 5.Брой абонирани периодични издания – 1 бр.

 6. Библиотеката разполага с история на селото създадена по спомени от хора от селото, също с история около създаването на читалището и дневник на училището, които са достъпни за читателите.

 7.Библиотеката извършва безвъзмезно административни, информационни, консултански и технически услуги.

КУЛТУРНО МЕРОПРИЯТИЯ

 Основен приоритет на читалището са жителите на селото. Всички мероприятия са насочени към техните предпочитания и потребности. Културния календар е съобразен с желанията и интересите на хората от селото.

 Тъй като в селото няма пенсионерски клуб и през 2023 година продължи да съществува клуб на жената и пенсионера. Един път в седмицата се организира среща на пенсионерите и всички желаещи да прекарат няколко часа извън дома, като на тези срещи се честват рождени и именни дни, разказват спомени и други.

 През годината читалището организира следните традиционни и местни празници:

* Бабинден - празник с жените от селото с пресъздаване на обичая и почерпка
* м. януари- отпразнувахме многото именни и рождени дни на нашите членове на читалището
* 19 февруари – Обесването на Васил Левски – отбелязахме годишнината с беседа
* Първи март –Ден на самодееца, Ден на мартеницата – връзване на мартеници за здраве
* 3 -
* Трети март – Националния празник на България поднасяни на цветя пред паметника в селото и подреждане на витрина в библиотеката
* 8-ми март – Ден на жената-общо селска трапеза .Кмета поздрави жените и им поднесе по едно цвете и им пожела да са здрави и да се събират на всички празници организирани от читалището и кметството.
* 22 март Първа пролет тържество и беседа за цветята
* м. април Великден-участие във Великденската изложба в Община Симеоновград-грамота за участие
* Великден на село-всеки донесе козунаци, курабии и яйца, направихме изложба и се почерпихме.
* 2 ри юни –отбелязахме деня на Ботев и на загиналите за национално освобождение на България
* 3-ти юни - организирахме общоселския събор “Еленка“ съвместно с кметството
* 15-ти август-празнуване на Голяма Богородица с жените от селото
* 1-ви октомври-Ден на пенсионера-тържество в читалището
* 1-ви ноември-Ден на народните будители-беседа
* м. декември-Игнажден седянка с изложба “Творението на женските ръце плетива създадени от ръцете на жените от селото
* м. декември-Коледни и Новогодишни празници-празнуване на Коледа и Нова година в читалището.

Така с местни сили и колкото ни позволяват възможностите се постарахме да организираме различни мероприятия за да разнообразим живота на хората от селото.

 Читалището организира своята дейност, като спазва основните принципи в закона.

 През 2023 година членовете на читалището са 51, които редовно плащат членския си внос и се включват в работата на читалището.